open-index/open-wikipedia-markdown huggingface dataset:
Cavalcade (drama)

***Cavalcade*** () je kazališni komad britanskog književnika Noela Cowarda, premijerno izveden u Londonu 1931. godine. Po žanru je drama, a radnja prati život Marryota, "prosječne" britanske porodice iz srednje klase, kroz period od trideset godina - od Nove godine 1899. do Nove godine 1929. Protok vremena je prikazan u 22 scene koje sadrže mnoge popularne pjesme iz određenih perioda, ali i reference na važne historijske događaje kao što su drugi burski rat, smrt kraljice Viktorije, potapanje ''Titanica'' i prvi svjetski rat. Postavljanje predstave je zahtjevalo izuzetno mnogo novaca, ali je londonska premijera, kojoj je prisustvovao i kralj George V, predstavljala trijumf. Dio historičara tvrdi da je snažan patriotski naboj predstave, ali i povoljne kritike u vodećim novinama, djelomično potakao veliki broj glasača da se na izborima 1931. godine okrenu Konzervativnoj stranci.

Cavalcade je dvije godine u SAD adaptirana u istoimeni igrani film, koji je osvojio 1934. godine osvojio Oscara. Dio kritičara vjeruje da je prikaz historije kroz prizmu "obične" porodice četiri decenije kasnije značajno uticao na tvorce popularne TV-serije *[[Upstairs, Downstairs]]*.

## Muzika
**pjesme Noëla Cowarda**
* "Twentieth Century Blues"
* "Lover of my Dreams" (također poznata kao "The Mirabelle Waltz")

**pjesme drugih autora**
* "Soldiers of the Queen"
* "Goodbye Dolly Grey"
* "If you were the only Girl in the World"
* "Take Me Back to Dear Old Blighty"
* "Keep the Home Fires Burning"

## Literatura
* Gammond, Peter. *Oxford Companion to Popular Music* 
* Larkin, Colin (ed). *Guinness Who's Who of stage Musicals* 
* Morley, Sheridan. *A Talent to Amuse: A Biography of Noël Coward*, Doubleday & Company, Inc., Garden City, New York, 1969, pp.&nbsp;200–214, 223
Cavalcade (film)

***Cavalcade*** () je američki crno-bijeli film snimljen 1933. godine u režiji Franka Lloyda. Predstavlja adaptaciju istoimene drame britanskog književnika Noela Cowarda. Radnja se odvija od Nove godine 1899. do 1933. i prikazuje život bogate londonske porodice Marryotovih, kao i način na koji burni historijski događaji kao Prvi svjetski rat i Velika depresija utiču na njih. *Cavalcade* je postigla veliki komercijalni uspjeh, ali je daleko poznatija po tome što je osvojila Oscar za najbolji film. Suvremeni kritičari, međutim, prema njemu nisu skloni, uglavnom zbog isticanja "staromodnih" vrijednosti britanskog patriotizma.

## Uloge
* Diana Wynyard ... Jane Marryot
* Clive Brook ... Robert Marryot
* Una O'Connor ... Ellen Bridges
* Herbert Mundin ... Alfred Bridges
* Irene Browne ... Margaret Harris
* Margaret Lindsay ... Edith Harris
* John Warburton ... Edward Marryot
* Bonita Granville ... Mlada Fanny
* Douglas Walton ... Vojnik

## Reference

## Vanjske veze
* 
* 
* ''Cavalcade'' at Turner Classic Movies
* ''Cavalcade'' on Lux Radio Theater: December 28, 1936
Little Women

**'Little Women**' () je roman za djecu američke spisateljice Louise May Alcott objavljen 1868. i 1869. godine, a koji se smatra jednim od klasika američke književnosti.

Radnja je inspirirana životom same autorice i smještena u grad Concord u državi Massachusetts za vrijeme građanskog rata. Protagonistice su četiri kćeri protestantskog svećenika Marcha - Meg, Jo, Beth i Amy - koje se suočavaju sa problemima odrastanja dok im otac služi u vojsci Sjevera. Roman je doživio neočekivani uspjeh, i potakao Alcott da napiše još dva nastavka *[[Little Men]]* (1871) i *[[Jo's Boys]]* (1886). Kasniji kritičari su to pripisali talentu Alcott da od četiri sestre stvori četiri različita lika sa kojima su se mogli identificirati različite dobne i socioekonomske grupe među čitateljima, ali i uvođenju elemenata realizma, dotada uglavnom nepoznatog u američkoj književnosti.

*Little Women* je kasnije poslužio kao podloga za nekoliko igranih filmova, TV-serija, mjuzikl i operu.

## Izvori

## Vanjske veze
* 
* Lesson plans for *Little Women* at Web English Teacher
* 
* 1945 radio adaptation of novel at ''Theatre Guild on the Air'' at Internet Archive
She Done Him Wrong

***She Done Him Wrong*** ( ) je američka crno-bijela filmska komedija snimljena 1933. u režiji Lowella Shermana, koja se obično smatra najpoznatijim ostvarenjem u karijeri popularne komičarke Mae West.

Film se temelji na kazališnom komadu same West, koja u njemu tumači Lady Lou, barsku pjevačicu u New Yorku 1890-ih koju uzdržavaju obožavatelji, uključujući lokalnog kriminalca. Radnja prikazuje kako je zaintrigira mladi i naivni aktivist Vojske spasa koji je pokušava "spasiti".

*She Done Him* Wrong je postigao veliki komercijalni uspjeh, te također bio nominiran za Oscara (pri čemu sa 66 minuta drži rekord kao najkraći film kome je to uspjelo). Također se smatra značajnim kao prvi veliki hit u karijeri Caryja Granta, kao i izvor od same Mae West poticanih urbanih legendi da je upravo ona Grantu omogućila početak karijere. Današnjim historičarima je, međutim, najzanimljiviji kao jedan od eksplicitnijih primjera "opuštenosti" cenzorskih standarda predkodovskog Hollywooda, a što se prije svega odnosi na brojne i domišljate aluzije na seks u replikama glavne junakinje. She Done Him Wrong se zato često navodi kao jedan od filmova koji je potakao hollywoodske studije da pod pritiskom sve agresivnijih konzervativaca sljedeće godine konačno počnu primjenjivati strogi Haysov kodeks.

## Uloge
* Mae West ... Lady Lou
* Cary Grant ... Kap. Cummings
* Owen Moore ... Chick Clark
* Gilbert Roland ... 	Sergei Stanieff
* Noah Beery, Sr. ... 	Gus Jordan
* David Landau ... Dan Flynn
* Rafaela Ottiano ... Russian Rita
* Dewey Robinson ... Spider Kane
* Rochelle Hudson ... Sally
* Tammany Young ... Chuck Connors
* Fuzzy Knight ... Ragtime Kelly
* Grace La Rue ... Frances Kelly
* Robert Homans ... Doheney
* Louise Beavers ... Pearl (Louva sobarica)

## Reference

## Vanjske veze

* 
* Reprints of historic reviews, photo gallery at CaryGrant.net
* a daring Pre-Code poster for '''She Done Him Wrong'''
* ''She Done Him Wrong'' at Virtual History
The Invisible Man (film)

***The Invisible Man*** () je američki crno-bijeli science fiction horor film snimljen 1933. u režiji Jamesa Whalea. Predstavlja adaptaciju istoimenog romana H. G. Wellsa. Naslovni protagonist, čiji lik tumači Claude Rains, je naučnik dr. Jack Griffin koji je uspio proizvesti napitak koji ga čini nevidljivim, ali i izaziva sporedne efekte u obliku ludila. Radnja pokazuje kako se to ludilo iskazuje kroz megalomanijom potaknutu seriju masovnih ubistava u engleskoj provinciji, a kojoj će policija jedva stati na kraj.

*The Invisible Man* je danas poznat po za tadašnje standarde revolucionarnim, a i danas prilično impresivnim, specijalnim efektima kojima se dočaravala nevidljivost glavnog lika. Za glavnog glumca Claudea Rainsa, koji je bio prisiljen koristiti posebno odijelo i šminku, snimanje je bilo izuzetno naporno i neugodno. Taj se trud, međutim, isplatio jer je *The Invisible Man* (usprkos tome što mu je Wells zamjerao otklon od vlastitog predloška) postigao veliki uspjeh, a dotada Rains, mada se njegov lik gotovo ne pojavljuje u filmu, postao velika zvijezda. Režiser James Whale je još jednom potvrdio reputaciju specijalista za horore, kao i studio Universal. Godine 1940. je snimljen nastavak *[[The Return of the Invisible Man]]*.

## Uloge
* Claude Rains ... Dr. Jack Griffin – Nevidljivi čovjek
* Gloria Stuart ... Flora Cranley
* William Harrigan ... Dr. Arthur Kemp
* Henry Travers ... Dr. Cranley
* Una O'Connor ... Jenny Hall
* Forrester Harvey ... Herbert Hall
* Holmes Herbert ... Šef policije
* E.E. Clive ... Policajac Jaffers
* Duddley Digges ... Glavni detektiv
* Harry Stubbs ... Inspektor Bird
* Donald Stuart ... Inspektor Lane
* Merle Tottenham ... Millie

## Izvori

## Vanjske veze
* 
* 
*
Roman Scandals

***Roman Scandals*** () je američki crno-bijeli filmski mjuzikl snimljen 1933. godine u režiji Samuela Goldwyna. Njegov protagonist, koga tumači Eddie Cantor, je skromni žitelj gradića West Rome ("Zapadni Rim") u američkoj državi Oklahoma koji zaspe i sanja kako se probudio u drevnom Rimu. Film je poznat po popularnoj pjesmi Keep Young and Beautiful, ali i po spektakularnoj koreografiji Busbyja Berkeleya.

## Reference

## Vanjske veze
* 
* http://www.san.beck.org/MM/1933/RomanScandals.html 
* http://www.scifilm.org/musing1173.html
Koncentracijski logori u Nezavisnoj Državi Hrvatskoj

Tijekom Drugog svjetskog rata, postojalo je na desetke koncentracijskih logora u NDH. Njih su uspostavili te nad njima upravljali ili ustaše ili nacisti ili fašisti. Neki su bili logori smrti, neki logori za držanje zarobljenika i nepoželjnih osoba (partizana, komunista, "rasno nepoželjnih osoba"). Nakon poraza sila Osovine, logori su zatvoreni 1945.

## Logori pod upravom ustaša

## Pod upravom njemačkih nacista
* Logor Sajmište
* Logor Sisak
* Vinkovci
* Jankomir

## Pod upravom talijanskih fašista
* Kraljevica
* Brač
* Hvar
* Gruž
* Kupari
* Lopud

### U pripojenim teritorijima
* Molat
* Logor Rab

## Napomene

## Reference

## Literatura

*
Die andere Seite

***Die andere Seite*** () je njemački crno-bijeli ratni film snimljen 1931. u režiji Heinza Paula. Predstavlja adaptaciju drame *[[Journey's End]]* britanskog pisca R. C. Sheriffa. Radnja je smještena u doba prvog svjetskog rata na Zapadni front i prikazuje grupu britanskih oficira i vojnika koji u rovovima očekuju predstojeću njemačku ofenzivu. Paulov film je nastojao biti vjeran kazališnom predlošku, a autori su prilično potrudili da što bolje prikažu "britanski" karakter likova. Film je nakon premijere dobio dobre kritike.

## Cast
* Conrad Veidt - Hauptmann Stanhope 
* Theodor Loos - Oberleutnant Osborne 
* Friedrich Ettel - Hauptmann Hardy 
* Viktor de Kowa - Leutnant Hibbert 
* Wolfgang Liebeneiner - Leutnant Raleigh 
* Paul Otto - Oberst 
* William Trenk - Koch 
* Reinhold Bernt - Feldwebel 
* John Mylong

## Izvori

## Literatura
* Kester, Bernadette. *Film Front Weimar: Representations of the First World War in German films of the Weimar Period (1919-1933)*. Amsterdam University Press, 2003.
* Schneider, Thomas F. & Hans, Wagener. *"Huns" Vs. "Corned Beef": Representations of the Other in American and German Literature and Film on World War I*. V&R unipress GmbH, 2007.

## Vanjske veze
*
1914, die letzten Tage vor dem Weltbrand

***1914, die letzten Tage vor dem Weltbrand*** () je njemački crno-bijeli historijski film snimljen 1931. u režiji Richarda Oswalda. Po svojoj strukturi je dokumentarna drama, koja kroz zbivanja, diskusije i proces odlučivanja u uredima i dvorovima vodećih vladara i državnika Evrope nastoji prikazati kako je u ljeto 1914. sarajevski atentat izazvao sveopću diplomatsku krizu koja je eskalirala u prvi svjetski rat. Autori su, na preporuku njemačkog Ministarstva vanjskih poslova, snimili prolog u kome historičar Eugen Fischer-Baling iznosi svoju tezu kako najveću odgovornost za izbijanje krvoprolića snosi ruska carska vlada. Nekoliko mjeseci nakon službene premijere je 1914 svečano prikazan u Reichstagu gdje su osim zastupnika bili prisutni brojni diplomati iz evropskih država. Kritike su uglavnom hvalile Reinholda Schünzela koji je portertirajući cara Nikolaja II ostvario svoju prvu ulogu u zvučnom filmu. Nakon dolaska nacista na vlast je *1914* kritiziran, iako najviše zbog Oswaldovog jevrejskog porijekla.

## Vanjske veze
* 
* 1914, die letzten Tage vor dem Weltbrand in filmportal.de
Zéro de conduite (razvrstavanje)

**Zéro de conduite** je izraz koji na francuskom znači "nula iz vladanja", i može značiti:
* ''Zéro de conduite'' (film, 1933), znameniti film Jeana Vigoa iz 1933. godine;
* ''Zéro de conduite'' (TV emisija), francuski reality TV show iz 2011. godine
Ekstaza (film)

***Extase*** () je čehoslovački crno-bijeli film snimljen 1933. u režiji Gustava Machatyja, koji se smatra najpoznatijim ostvarenjem međuratne čehoslovačke kinematografije, ali i po antologijskim scenama u kojima glavna glumica Hedy Lamar pliva gola, odnosno implicitno simulira spolni odnos, zbog čega se često navodi kao prvo mainstream erotsko ostvarenje u historiji filma.

Zaplet je relativno jednostavan i prikazuje kako mlada žena po imenu Eva (koju glumi Lamarr) nakon vjenčanja za pedantnog Emila (koga glumi hrvatski glumac Zvonimir Rogoz) shvaća kako brak neće biti konzumiran. Radnja prikazuje kako muža napušta i odlazi na selo gdje nakon slučajnog susreta počinje burnu vezu sa muževnim građevinskim radnikom Adamom (koga glumi Aribert Mog.

Originalni scenario filma je imao samo pet stranica, a film je snimljen u ljeto 1932. godine u eksterijerima oko Praga te u bečkim studijima. Napravljene su tri verzije - originalna na njemačkom, na češkom i francuskom.

*Ekstaza* je nakon premijere imala problema sa cenzurom u nekoliko država, uključujući Njemačku gdje je prikazana tek 1935. u skraćenoj verziji (sa isječenim "problematičnim" scenama). U međuvremenu je film javno osudio papa Pio XI, isto kao i američka Katolička legija pristojnosti. Usprkos toga je prikazan na venecijanskoj Mostri 1934. godine.

## Uloge
* Hedy Lamarr ... Eva Hermann (kao Hedy Kiesler)
* Aribert Mog ... Adam
* Zvonimir Rogoz ... Emile
* Leopold Kramer ... Evin otac
* Emil Jerman ... Evin muž (glas u češkoj verziji)
* Jirina Steimarova ... daktilografkinja
* Bedrich Vrbský ... Evin otac (glas u češkoj verziji) 
* Jirina Stepnicková ... Eva (glas u češkoj verziji) 
* Antonín Kubový ... skitnica
* Karel Macha-Kuca ... advokat
* Eduard Slégl ... skitnica
* Pierre Nay ... Adam (glas u francuskoj verziji) 
* André Nox ... Evin otac (glas u francuskoj verziji)
* Jan Sviták ... plesač na terasi

## Izvori
;Citati

;Literatura

* 
* 
* 
* 
* 

## Literatura
* Gardner, Gerald. *The Censorship Papers: Movie Censorship Letters from the Hays Office, 1934 to 1968*. Dodd Mead 1988 

## Vanjske veze
* 
*
Zéro de conduite

***Zéro de conduite*** () je francuski crno-bijeli film snimljen 1933. u režiji Jeana Vigoa. Radnja, djelomično inspirirana Vigoovim životnim iskustvima, je smještena u internat za dječake i prikazuje kako njihove učeničke psine eskaliraju u otvorenu pobunu protiv opresivnih nastavnika i drugih institucija društva. Film, koji se često naziva jednim od najeksplicitnijih primjera promocije anarhizma u historiji filma je nakon premijere izazvao duboko podijeljene kritike, prije nego što ga je francuska vlada, pod obrazloženjem da je "antifrancuski", dala službeno zabraniti. Zabrana je skinuta tek 1946. godine, godinama iza Vigove smrti, te je nakon toga stekao veliki ugled među kritičarima.

François Truffaut je navodio *Zéro de conduite* kao uzor za svoj znameniti film *[[400 udaraca]]*, slično kao i britanski sineast Lindsay Anderson za svoj film *[[If...]]*

## Uloge
* Gérard de Bédarieux — Tabard
* Louis Lefebvre — Caussat
* Gilbert Pruchon — Colin
* Coco Golstein — Bruel
* Jean Dasté — Surveillant Huguet
* Robert le Flon — Surveillant Pète-Sec
* Du Verron — Surveillant-Général Bec-de-Gaz (kao du Verron)
* Delphin — Principal du Collège
* Léon Larive — Professeur (kao Larive)
* Madame Émile — Mère Haricot (kao Mme. Emile)
* Louis de Gonzague — Préfet (kao Louis de Gonzague-Frick)
* Raphaël Diligent — Pompier (kao Rafa Diligent)

## Reference

## Vanjske veze
* 
* "Zéro de conduite: Rude Freedom" by B. Kite. Criterion Collection Essay
* 
* Watch the film  on Google Video
The Private Life of Henry VIII

***The Private Life of Henry VIII*** () je britanski crno-bijeli historijski film snimljen 1933. u režiji Alexandera Korde. Radnja, uz dosta crnog humora, prikazuje vladavinu engleskog kralja Henryja VIII, čiji lik tumači Charles Laughton, a s posebnim naglaskom na kratkotrajni brak sa Annom od Clevesa koju tumači Laughtonova supruga Elsa Lanchester. Film je postigao veliki uspjeh, i učinio zvijezdu ne samo od Laughtona i Lanchester, nego i od Merle Oberon, koja je tumačila Anne Boleyn. *Private Life* je također postao i prvi britanski film nominiran za Oscara.

Laughton je ulogu Henryja VIII ponovio u filmu *[[Young Bess]]* 1953. godine.

## Uloge
* Charles Laughton ... Henry VIII
* Merle Oberon ... Anne Boleyn
* Wendy Barrie ... Jane Seymour
* Elsa Lanchester ... Anne od Clevesa
* Binnie Barnes ... Catherine Howard
* Robert Donat ... Thomas Culpeper
* Franklin Dyall ... Thomas Cromwell
* Miles Mander ... Wriothesley
* Laurence Hanray ... Nadbiskup Thomas Cranmer
* William Austin ... Vojvoda od Clevesa
* John Loder ... Thomas Peynell
* Everley Gregg ... Catherine Parr
* Lady Tree ... The King's Nurse
* John Turnbull ... Hans Holbein
* Frederick Culley ... Vojvoda od Norfolka
* William Heughan ... Kingston
* Judy Kelly ... Lady Rochford
* Hay Petrie ... Kraljev brijač
* Wally Patch ... Mesar
* Arthur Howard ... Kuharski pomoćnik
* Annie Esmond ... Kuhareva supruga
* Claude Allister ... Cornell

## Reference

## Vanjske veze

* 
* 
* 
* 
* ''The Private Life of Henry VIII'' review  at Old Movies
Kawasaki 3P

**Kawasaki 3p** je zagrebački punk sastav.

## Povijest sastava

Osnovan je 1993. u Zagrebu. Tokom 1990-ih snimili su nekoliko demo snimki, te su nastupali po klubovima i festivalima (prvi nastup je održan 30. svibnja 1993. godine u klubu "Heaven ´88" u Zagrebu). Široj javnosti postaju poznati 2003. godine svojim provokativnim nastupom na Dori sa pjesmom "Antonija". Te godine objavljuju i svoj debitantski studijski album *[[Kawasaki 3p (album)|Kawasaki 3p]]*, koji je nagrađen Porinom za najbolji album alternativne glazbe, a sastav je dobio i nagradu Crni Mačak za "nadu godine". Za pjesme "Antonija", "Kak si, pa tak" i "Snifa san glu" su snimili i videospotove. Sa nekim promjenama postave, 2009. godine objavljuju drugi studijski album *[[Idu Bugari]]*, koji je par tjedana bio najprodavaniji album u Hrvatskoj. Za prvi singl "Puta madre" je snimljen i videospot.

## Članovi sastava
### Trenutačna postava

* Tomislav Vukelić "Tomfa" – vokal
* Davor Viduka – gitara
* Toni Babarović "Babke" – gitara
* Mario Boršćak – bas gitara
* Nikola Babić – bubnjevi
* Igor Pavlica – truba
* Stipe Mađor – truba

### Bivši članovi
* Vedran Pušić – gitara
* Mario Peretić "Zoid" – bubnjevi
* Krešo Šojat – saksofon
* Robert Valkaj – bubnjevi
* Dražen Karakaš "Klit" – bas gitara
* Hrvoje Stančin "Sprle" – gitara
* Igor Periša "Debeli" "X" – bas gitara
* Mario Šarac – bubnjevi
* Stjepan Jureković-"Štef" - bubnjevi
* Zoran Stojanović-"Kizo" - gitara
* Marko Balenović - "Balson" - bubnjevi
* Luka Dominik - truba

## Diskografija
### Studijski albumi
* *[[Kawasaki 3p (album)|Kawasaki 3p]]* (2003.)
* *[[Idu Bugari]]* (2009.)

## Vanjske veze
* Službena stranica
Železnička stanica Pančevački most

**Železnička stanica Pančevački most** je jedno od stajališta Beovoza i BG VOZ-a. Nalazi se na opštini Palilula. Smeštena je na Pančevačkom mostu sa desne obale reke Dunav. Nastavlja se ka Vukovom spomeniku u jednom i Krnjači u drugom smeru. Železnička stanica Pančevački most sastoji se iz dva koloseka. 2011. godine u stanici je osposobljen još jedan kolosek, Dunavski kolosek, sa kog se 
izvršavaju polasci linije prigradske železnice Beovoz za Pančevo i Vojlovicu. Kroz železničku stanicu saobraćaju linije 33 (Železnička stanica Pančevački most - Kumodraž), 37 (Železnička stanica Pančevački most - Kneževac), 48 (Železnička stanica Pančevački most - Miljakovac 3) i 58 (Železnička stanica Pančevački most - Novi Železnik).

## Povezano
* BG VOZ
* Beovoz
* Železnice Srbije

## Vanjske veze
* Mapa Železničke stanice
* Red vožnje
BG voz

**BG voz** je sistem gradske železnice u Beogradu koja funkcioniše u okviru integrisanog tarifnog sistema i deo je integrisanog sistema naplate "Busplus". Ovaj tip javnog prevoza počeo je da funkcioniše na relaciji Novi Beograd - Pančevački most, 1. septembra 2010. godine, a 15. aprila 2011. linija je produžena do Batajnice. U projekat razvoja BG voza uloženo je oko 10 miliona evra. Putovanje od prve do poslednje stanice traje 38 minuta.
U planu je skori produžetak prve linije do Krnjače, nakon što se završi dvokolosečna pruga na relaciji Pančevački most - Krnjača.
Takođe je u planu i uvođenje druge linije, koja će saobraćati na relaciji Beograd Centar (Prokop) - Resnik.

## Stajališta
BG VOZ saobraća na jednoj liniji, koja se sastoji od 10 stajališta:
* Batajnica
* Zemun Polje
* Zemun
* Tošin bunar
* Novi Beograd
* Beograd–centar
* Karađorđev park
* Vukov spomenik
* Pančevački most

## Povezano
* GSP
* Beovoz

## Galerija

File:Bg voz.JPG
File:Unutrašnjost BG Voza.jpg
File:BG VOZ-sr.svg
File:BG-voz.jpg
File:BG Voz logo.jpg


## Reference

## Vanjske veze

* BG VOZ 
* BG VOZ na sajtu Grada Beograda 
* Produžena linija gradskog voza
Železnička stanica Vukov spomenik

**Železnička stanica Vukov spomenik** je jedno od podzemnih stanica Beovoza i BG VOZ-a. Nalazi se na opštini Vračar. Smeštena je ispod spomenika Vuku Karadžiću u blizini Elektotehničkog fakulteta. Nastavlja se ka Karađorđevom parku u jednom i Pančevačkom mostu u drugom smeru. Železnička stanica Vukov spomenik sastoji se iz dva koloseka i jedna je od najmodernijih, a izgrađena je 1995. godine.

## Povezano
* BG VOZ
* Beovoz
* Železnice Srbije

## Vanjske veze
* CIP o Železničkoj stanici
* Red vožnje

## Galerija


Datoteka:|Vukov spomenik 1
Datoteka:Vukov spomenik peron envi.png|Vukov spomenik 2
Datoteka:Vukov spomenik plato.png|Vukov spomenik 3
Datoteka:Vukov spomenik stanica.jpg|Vukov spomenik 4
Železnička stanica Karađorđev park

**Železnička stanica Karađorđev park** je jedno od stajališta Beovoza i BG VOZ-a. Nalazi se na opštini Savski venac. Smeštena je iznad Auto-puta Beograd-Niš. Nastavlja se ka Prokopu u jednom i Vukovom spomeniku u drugom smeru. Železnička stanica Karaorđev park sastoji se iz dva koloseka.

## Galerija


Datoteka:Karađorđev Park railway station 2.jpg|Karađorđev park 2
Datoteka:Beovoz in Karađorđev Park railway station.jpg|Karađorđev park 3



## Povezano
* BG VOZ
* Beovoz
* Železnice Srbije

## Vanjske veze

* Železničke stanice 
* Red vožnje
Železnička stanica Novi Beograd

**Železnička stanica Novi Beograd** je jedno od stajališta Beovoza i BG VOZ-a. Nalazi se u bloku 42 u opštini Novi Beograd. Smeštena je nedaleko od Otvorenog tržnog centra i mosta preko Ade. Nastavlja se ka Tošinom bunaru u jednom i Prokopu u drugom smeru. Železnička stanica Novi Beograd ima pet koloseka.

## Povezano
* BG VOZ
* Beovoz
* Železnice Srbije
Železnička stanica Zemun Polje

**Železnička stanica Zemun polje** je jedna od železničkih stanica Beogradskog železničkog čvora, pruga Beograd—Šid i Beograd—Subotica i stajalište BG VOZ-a. Nalazi se u naselju Zemun Polje u gradskoj opštini Zemun u Beogradu. Udaljena je 1,7 kilometpa od centra naselja. Pruga se nastavlja ka Batajnici u jednom smeru i u drugom prema Zemunu. Železnička stanica Zemun polje sastoji se iz 5 koloseka. Stanica je povezana gradskim prevozom linijom 708 (Zemun Polje - Novi Beograd /Blok 70a/) i linijom 709 (Zemun Polje - Zemun/Novi Grad/).

## Povezano
* BG VOZ
* Srbija kargo
* Srbija voz
* Železnice Srbije

## Vanjske veze
* Mapa i slike Železničke stanice
* Red vožnje

## Reference
Putinci

**Putinci** su naselje u Srbiji u opštini Ruma u Sremskom okrugu. Postojanje naselja put je zabeleženo 1416. godine. Prema prvom poznatom popisu 1736. godine u mestu je bilo 32 domaćinstva. Prema popisu iz 2002. bilo je 3244 stanovnika (prema popisu iz 1991. bilo je 2890 stanovnika). Putinci su od 1900. pa sve do 1969. bili opština kada su tu ulogu preuzeli Pećinci.

## Demografija
U naselju Putinci živi 2600 punoletnih stanovnika, a prosečna starost stanovništva iznosi 40,6 godina (39,4 kod muškaraca i 41,8 kod žena). U naselju ima 1065 domaćinstava, a prosečan broj članova po domaćinstvu je 3,05.

Ovo naselje je velikim delom naseljeno Srbima (prema popisu iz 2002. godine).

{| width="50%" style="background:transparent; "
| valign="top" width="50%" style="border:1px solid gray; " |


:*Grafik promene broja stanovnika tokom 20. veka*



| valign="down" width="50%" |

## Reference

## Literatura
* Лазовски, Емилиј; Хорват, Рудолф (1930). "*[https://www.heraldry-wiki.com/cds/hag/4cd/YU/hag-yu.pdf Грбови Југославије] ",*  Загреб: Кава Хаг.

## Vanjske veze
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)

## Povezano
* Srem
* Sremski okrug
Kraljevci

**Kraljevci** može značiti:

Naselje u **[[Srbija|Srbiji]]**
* Kraljevci (Ruma, Srbija), naselje u općini Ruma

Naselje u **[[Slovenija|Sloveniji]]**
* Kraljevci (Sveti Jurij ob Ščavnici, Slovenija), naselje u općini Sveti Jurij ob Ščavnici
Kraljevci (Slovenija)

**Kraljevci** je naselje u slovenskoj Općini Svetom Juriju ob Ščavnici. Kraljevci se nalazi u pokrajini Štajerskoj i statističkoj regiji Pomurju. 

## Stanovništvo
Prema popisu stanovništva iz 2002. godine naselje je imalo 157 stanovnika.

## Izvor
Sveti Jurij ob Ščavnici

**Sveti Jurij ob Ščavnici** je naselje i središte istoimene općine u sjevernoj Sloveniji. Sveti Jurij ob Ščavnici se nalaze u Štajerskoj južno od rijeke Mure.

## Stanovištvo
Prema popisu stanovništva iz 2002. godine Sveti Jurij ob Ščavnici je imao 206 stanovnika.

## Vanjske veze
* Satelitska snimka naselja, plan naselja
Železnička stanica Zemun

**Železnička stanica Zemun** je jedna od železničkih stanica Beogradskog železničkog čvora, pruga Beograd—Šid i Beograd—Subotica i stajalište BG VOZ-a. Nalazi se u naselju Novi Grad u gradskoj optšini Zemun u Beogradu. Smeštena je u blizini Auto-puta Beograd-Novi Sad. Pruga se nastavlja ka Zemun Polju u jednom smeru i u drugom prema Tošinom bunaru. Železnička stanica Zemun ima 10 koloseka.

## Povezano
* BG VOZ
* Srbija kargo
* Srbija voz
* Železnice Srbije

## Vanjske veze
* Mapa Železničke stanice
* Red vožnje
Železnička stanica Tošin bunar

**Železnička stanica Tošin bunar** je jedna od stanica Beovoza i BG VOZ-a. Nalazi se u naselju Bežanijska kosa u opštini Novi Beograd. Smeštena je na samom početku Bežanijske kose. Pruga se nastavlja ka Zemunu u jednom i Novom Beogradu u drugom smeru. Železnička stanica Tošin bunar sastoji se iz dva koloseka.  U blizini stanice  saobraćaju linije 45 (Novi Beograd Blok 44 - Zemun Novi Grad), 65 (Zvezdara 2 - Bežanijska kosa), 70 (Ikea - Bežanijska kosa), 71 (Zeleni Venac - Bežanija Ledine), 72 (Zeleni Venac - Aerodrom Nikola Tesla), 82 (Zemun Kej oslobođenja - Novi Beograd Blok 44) i 601 (Savski trg - Surčin), kao i noćne linije 601 (Savski trg - Dobanovci) i 603 (Trg Republike - Ugrinovci)

## Povezano
* BG VOZ
* Srbija kargo
* Srbija voz
* Železnice Srbije

## Vanjske veze
* Slike Železničke stanice 
* Red vožnje
Martinci

**Martinci** su naselje u Srbiji u opštini Sremska Mitrovica u Sremskom okrugu. Prema popisu iz 2002. bilo je 3639 stanovnika (prema popisu iz 1991. bilo je 3663 stanovnika).
Svake godine se održava krofnijada u ovom selu.

## Prirodni uslovi
Martinci su jedno od najvećih sela sremskomitrovačke opštine. Izgrađeni su na obodu aluvijalne terase, nekoliko kilometara severno od reke Save, 14&nbsp;km zapadno od Sremske Mitrovice. Kroz njih prolazi put Sremska Mitrovica - Šid, a severno su pruga i auto-put istog pug Sremska Mitrovica - Šid.

Atar sela ima površinu od 66,7&nbsp;km² i najveći je u opštini. On se na zapadu graniči hatarima sela Bosut i Kuzmin, na severu sa hatarom Čalme, a na istoku hatarom Laćarka. Južnu granicu čini reka Sava.

## Historija
Ovo je staro selo koje istorijski izvori pominju još u predtursko vreme, 1445. godine.

Ranije se mesto zvalo Budalija, gde je rođen rimski imperator Decije Trajan.

Martinci su bili naseljeni i u vreme Turaka, kao i u austrijsko vreme. Tada se prvi put pominju pod ovim imenom (1734. godine). Položaj na granici dve geomorfološke celine i okruženje dobrim zemljama, omogućili su razvoj velikog i bogatog naselja.

Martinci su to iskoristili i još početkom 20. veka imali su preko 4.000 stanovnika, odnosno bili su najveće selo na ovom području. U najnovije vreme, kada je proces urbanizacije postao važan za razvitak sela, oni polako posustaju i ustupaju primat selima bližoj Sremskoj Mitrovici.

Ovde se još uvek najveći deo aktivnog stanovništva bavi poljoprivredom, a sem jednog mlina nema drugih industrijskih građevina.

## Demografija
U naselju Martinci živi 2939 punoletnih stanovnika, a prosečna starost stanovništva iznosi 41,1 godina (39,4 kod muškaraca i 42,9 kod žena). U naselju ima 1133 domaćinstva, a prosečan broj članova po domaćinstvu je 3,21.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Kulturna dobra
* Pravoslavna Crkva svetog Nikole u Martincima, veliki značaj.

## Reference

## Vanjske veze

* Zvanična stranica sela 
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Martinci (razvrstavanje)

**Martinci** mogu biti:

* Martinci, naseljeno mesto u sastavu opštine Sremska Mitrovica, Srbija;
* Martinci (Buzet), naseljeno mesto u sastavu grada Buzeta, Istarska županija, Hrvatska;

ili

* Čepinski Martinci, naseljeno mesto u sastavu opštine Čepin, Istarska županija, Hrvatska;
* Martince, naselje u Mađarskoj blizu granice sa Hrvatskom
Martince

**Martince**  (mađ. *Felsőszentmárton*) je selo na krajnjem jugu Republike Mađarske.

Zauzima površinu od 19,46&nbsp;km četvornih.

## Geografija
Nalazi se na 45° 51' 8" sjeverne geografske širine i 17° 42' istočne geografske dužine, 500 m sjeverno od Drave i granice sa Hrvatskom i uz županijsku granicu sa Šomođskom županijom, u dijelu gdje Drava iz toka prema jugoistoku skreće prema istoku. Najbliža naselja u RH su udaljena 3&nbsp;km. Budakovac prema zapadu, a Vaška prema jugozapadu i Kapinci prema jugu.

Brlobaš je 2&nbsp;km sjeverozapadno, Lukovišće je 3&nbsp;km sjeverno, Fok je 5&nbsp;km, Bogdašin 6&nbsp;km, a Markovce su 3,5&nbsp;km sjeverozapadno. Križevce i Drvljance su 3&nbsp;km istočno-jugoistočno.

## Upravna organizacija
Upravno pripada Šeljinskoj mikroregiji u Baranjskoj županiji. Poštanski broj je 7968.

Delegat Hrvatske državne samouprave u Mađarskoj za Martince ulazi kao predstavnik Baranje. U sastavu od ožujka 2007. je to *Đurđa Sigečan* .

## Historija
Ime sugerira da je sveti Martin svetac zaštitnik ovog mjesta. Najstariji zapis o ovom selu je iz 1235. kada je zabilježeno kao biskupski posjed *Szent Márton* u kojem se nalazio dvor i 17 majura.

Kroz povijest je zabilježeno u mađarskim izvorima pod imenima *Vaskaszentmárton*, *Tótszentmárton*, *Drávaszentmárton* i na kraju *Felsőszentmárton*.

## Stanovništvo
Martince imaju 1094 stanovnika (2001.). Hrvati su većina. Čine 80,2% stanovnika te u selu imaju manjinsku samoupravu. U selu su stanovnici i Mađari. Nijemaca je ispod 1%, kao i Roma i Poljaka. 95,6% stanovnika su rimokatolici, a oko 1% je kalvinista i luterana.

## Značajne osobe
* Đuso Šimara-Pužarov, hrv. pjesnik iz Mađarske
* Josip Gujaš Đuretin, hrv. književnik i povjesničar iz Mađarske
* Ernest Barić, hrv. kult. djelatnik, slavist i kroatist iz Mađarske

## Izvori

## Vanjske veze
*  A selyei kistérség földrajza 
* Grb sela Martinaca 
* Martince na fallingrain.com
Martinci (Buzet)

**Martinci** je naselje u Republici Hrvatskoj, u sastavu Grada Buzeta, Istarska županija.

## Stanovništvo

Prema popisu stanovništva iz 2001. godine, naselje je imalo 22 stanovnika te 9 obiteljskih kućanstava.


:

## Izvori
Kuzmin (razvrstavanje)

Kuzmin može označavati:
* Kuzmin (Sremska Mitrovica), naselje u Vojvodini, opština Sremska Mitrovica
* Kuzmin (Kosovo Polje), naselje na Kosovu, opština Kosovo Polje
* Kuzmin (Ukrajina), naselje u Ukrajini, Hmeljnicka oblast

* Kuzmin (prezime), koje je nosilo niz ruskih ličnosti.
Dorska invazija

**Dorska invazija** je koncept koji su smislili istoričari koji proučavaju antičku Grčku da objasne zamenu predklasičnih \ dijalekta i tradicija u južnoj Grčkoj onima koji su preovladali u klasičnoj Grčkoj. One su od antičkih grčkih pisaca dobile pridev "dorski" po Dorcima, plemenu koje ih je posedovalo.

Grčke legende navode da su Dorci zauzeli Peloponez u događaju koji se naziva **povratak Heraklida** (). Istočirari klasične Grčke smatraju ovu legendu hipotetički stvarnim događaje kojem su dali ime "Dorska invazija". Značenje koncepta se menjalo nekoliko puta, kako su ga istoričari, filolozi i arheolozi koristiliu pokušaju da objasne kulturalni diskontinuitet u podacima iz svojih oblasti. Način dolaska dorske kulture na neka ostrva u Sredozemnom moru, kao što je Krit, nije dobro objašnjen. Dorci su kolonizolvali brojna mesta na Kritu kao što je Lato.

Uprkos skoro 200 godina istraživanja, stvarnost Dorske invazije nije nikada dokazana.
Čepinski Martinci

**Čepinski Martinci** su naseljeno mesto u sastavu opštine Čepin u Osječko-baranjskoj županiji, Hrvatska. Do teritorijalne reorganizacije u Hrvatskoj nalazili su se u sastavu stare opštine Osijek.

## Stanovništvo

Na popisu stanovništva 2011. godine, Čepinski Martinci su imali 663 stanovnika.

## Popis [[1991]].

Na popisu stanovništva 1991. godine, naseljeno mesto Čepinski Martinci je imalo 753 stanovnika, sledećeg nacionalnog sastava:

## Vanjske veze
Kuzmin

**Kuzmin** je naselje u Srbiji u opštini Sremska Mitrovica u Sremskom okrugu. Prema popisu iz 2002. bilo je 3391 stanovnika (prema popisu iz 1991. bilo je 3491 stanovnika).

## Historija
Područje Kuzmina bilo je naseljeno još u vreme praistorije, a kasnije i i u doba antike i srednjeg veka.

Novija istorija Kuzmina vezana je za 16. vek. Kako se navodi u više izvora selo je ime dobilo po svetim mučenicima i besrebrenicima, lekarima i čudotvorcima svetim Kozmi i Damjanu. Turski putopisci kao i upravitelji koji su ubirali deo poreza u ovom delu Srema takođe pišu o Kuzminu. Još tada pominje se da su stanovnici sela Rašani, Rasi kako su tada nazivani Srbi.

U 17. i 18. veku izgrađena je prvobitna crkva, koja je izgorela u požaru da bi temelji nove crkve posvećene Kozmi i Damjanu bili započeti 1773. godine. U crkvenim letopisima zabeležen je veliki trud i ljubav sa kojima su tadašnji stanovnici Kuzmina gradili crkvu. Sama crkva u toku svog postojanja doživela je nekoliko oštećenja spolja i iznutra što zbog ratova što zbog vremenskih nepogoda.

## Demografija
U naselju Kuzmin živi 2703 punoletna stanovnika, a prosečna starost stanovništva iznosi 40,6 godina (40,1 kod muškaraca i 41,2 kod žena). U naselju ima 1050 domaćinstava, a prosečan broj članova po domaćinstvu je 3,23.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Kulturna dobra
* Srpska pravoslavna crkva Svetih Kuzmana i Damjana, Kuzmin - veliki značaj;
* dva stara ambara („čardaka“) - veliki značaj;

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Bačinci

**Bačinci** su naselje u Srbiji u opštini Šid u Sremskom okrugu. Prema popisu iz 2002. bilo je 1374 stanovnika (prema popisu iz 1991. bilo je 1298 stanovnika).

## Demografija
U naselju Bačinci živi 1101 punoletni stanovnik, a prosečna starost stanovništva iznosi 41,4 godina (39,5 kod muškaraca i 43,0 kod žena). U naselju ima 474 domaćinstva, a prosečan broj članova po domaćinstvu je 2,90.

Ovo naselje je uglavnom naseljeno Srbima (prema popisu iz 2002. godine).

## Zbirka slika

Datoteka: Bacinci orthodox.jpg|Pravoslavna crkva u Bačincima u toku obnove
Datoteka: Бачинци (православна црква) - Bačinci (orthodox church).JPG|Pravoslavna crkva u Bačincima posle obnove
Datoteka: Бачинци (русинска црква) - Bačinci (ruthenian church).JPG|Grkokatolička crkva u Bačincima


## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Gibarac

**Gibarac** je naselje u Srbiji u opštini Šid u Sremskom okrugu. Prema popisu iz 2002. bilo je 1158 stanovnika (prema popisu iz 1991. bilo je 840 stanovnika).

## Demografija
U naselju Gibarac živi 940 punoletnih stanovnika, a prosečna starost stanovništva iznosi 40,3 godina (38,2 kod muškaraca i 42,4 kod žena). U naselju ima 343 domaćinstva, a prosečan broj članova po domaćinstvu je 3,38.

Ovo naselje je uglavnom naseljeno Srbima (prema popisu iz 2002. godine), nakon što je tokom rata u Hrvatskoj najveći deo do tada većinskog hrvatskog življa menjao svoju imovinu za srpsku imovinu u Hrvatskoj. Pre rata, Hrvati su u Gibarcu činili 91,43% stanovništva (prema popisu iz 1991. godine). U poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Ilača

**Ilača** je naseljeno mesto u sastavu opštine Tovarnik u Vukovarsko-sremskoj županiji, Hrvatska. Do teritorijalne reorganizacije u Hrvatskoj nalazila se u sastavu stare opštine Vinkovci.

Poznato je kao jedno od poprišta žestokih borbi za vrijeme rata u Hrvatskoj, te je od 1991. do 1995. bilo pod vlašću RSK. Nakon povratka pod hrvatsku vlast 1998. je uglavnom obnovljeno.

## Stanovništvo

Na popisu stanovništva 2011. godine, Ilača je imala 859 stanovnika.

## Popis [[1991]].

Na popisu stanovništva 1991. godine, naseljeno mesto Ilača je imalo 1.239 stanovnika, sledećeg nacionalnog sastava:

## Obrazovanje i kultura
Ilačka djeca školuju se u osmogodišnjoj osnovnoj školi koja je u selu, a potom odlaze u srednju školu u Vinkovce, Vukovar ili pak neki drugi grad. Autobusne veze s gradom su i dalje slabe. U selu postoje i dvije crkve - župna crkva Sv. Jakova i marijansko svetište Gospe "na Vodici", čije štovanje je odobrio biskup Strossmayer. Za istaknuti je svakako i godišnja proslava svetkovine Velike Gospe, koja u Ilači svake godine okupi desetak tisuća vjernika iz Hrvatske i inozemstva. 

U Ilači se svake godine od tradicionalnih manifestacija gaje posebno dvije: Molitveno-scenski prikaz Križnoga puta i Smotra tradicijskih glazbala. Ilača se također ponosi i djelovanjem KUD-a "Matija Gubec", u kojemu većinu članova čini ilačka mladež. KUD je svake godine sudionik Vinkovačkih jeseni i brojnih drugih kulturnih događaja. Tu je i crkveni pjevački zbor i zbor mladih, a kulturnu baštinu svojom pjesmom čuva i muška pjevačka skupina.

## Sport
* NK Sremac Ilača
* Teniski klub Ilača
Vinkovački Banovci

**Vinkovački Banovci** su naseljeno mjesto u sastavu opštine Nijemci, Republika Hrvatska. Predstavlja jedno od hrvatskih naselja sa srpskom većinom.

## Historija
Naselje je u vrijeme SFRJ bilo u sastavu nekadašnje općine Vinkovci. Za vrijeme rata u Hrvatskoj je bilo pod vlašću RSK, prije nego što je temeljem Erdutskog sporazuma vraćeno pod vlast Hrvatske.

## Stanovništvo

## Reference

## Vanjske veze
* Geografske koordinate: Vinkovački Banovci
Kukujevci

**Kukujevci** su naselje u Srbiji u opštini Šid u Sremskom okrugu. Prema popisu iz 2002. bilo je 2252 stanovnika (prema popisu iz 1991. bilo je 1821 stanovnika).

## Demografija
U naselju Kukujevci živi 1799 punoletnih stanovnika, a prosečna starost stanovništva iznosi 40,2 godina (38,9 kod muškaraca i 41,5 kod žena). U naselju ima 712 domaćinstava, a prosečan broj članova po domaćinstvu je 3,16.

Ovo naselje je velikim delom naseljeno Srbima (prema popisu iz 2002. godine), nakon što je tokom rata na prostorima bivše Jugoslavije najveći deo do tada većinskog hrvatskog stanovništva zamenio kuće sa Srbima proteranim iz Hrvatske. Pre rata, Hrvati su činili preko 89% stanovništva Kukujevaca.

## Historija
Prvi put se u povijesti Kukujevci spominje pod imenom Kukej 1275. godine. Kasnije je zabilježen i naziv Kukurkudhel. U jednoj povelji mađarskog kralja Matije Korvina iz 1484. također je spomenuto ime mesta.

Prema zapisima iz 1736. godine, Kukujevci su jedno od 14 naselja sa čisto katoličkim stanovništvom u Sremu. Krajem 19. veka u selo se doseljavaju Nemci. U to doba su Kukujevci imali 1483. stanovnika. Po popisu iz 1910. godine, broj stanovnika se povećao na 2287. Do početka rata u Hrvatskoj selo je imalo svega 1% srpskog pravoslavnog življa , dok se taj odnos sada okrenuo, pa toliko sada ima katolika.

### Rat u Hrvatskoj

Kukujevci se navode kako jedan od najdrastičnijih primera etničkog čišćenja u Vojvodini za vreme rata u Hrvatskoj. S obzirom da blizinu hrvatske granice, odnosno područje najžešćih borbi 1991. godine, lokalno hrvatsko stanovništvo je bilo izloženo kampanji zastrašivanja i terora, koja se pripisuje paravojnim formacijama Srpske narodne obnove i Srpske radikalne stranke. Godine 1993. je troje stanovnika hrvatske nacionalnosti bilo ubijeno u svojoj kući iz automatskog oružja. Kampanja je eskalirala 8. avgusta 1995. neposredno nakon operacije Oluja, kada su maskirani naoružani muškarci počeli isterivati stanovnike iz svojih kuća i fizički napadali čak i stanovnike srpske nacionalnosti koji su ih pokušali zaštititi. Ubrzo nakon toga je došlo do masovnog iseljenja hrvatskog stanovništva koje je razmenilo kuće i drugu imovinu sa Srbima izbeglim iz BiH i Hrvatske.

Godine 2007. je bila pokrenuta inicijativa da se naselju promeni ime u Lazarevo.

## Poznati Kukujevčani
* Ivana Paradžiković, hrvatska televizijska voditeljka, urednica i novinarka Nove TV
* Živko Bertić, pisac
* Ljubica Kolarić-Dumić, spisateljica

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Erdevik

**Erdevik** je naselje u Srbiji u opštini Šid u Sremskom okrugu. Prema popisu iz 2002. bilo je 3316 stanovnika (prema popisu iz 1991. bilo je 3427 stanovnika).

## Geografija
Nalazi se na nadmorskoj visini od 140 metara, na obroncima Fruške gore. Okružuju ga tri veća mesta: Ilok, Sremska Mitrovica i Šid, čijoj opštini i pripada. Erdevik ima tri prekrasna jezera, od kojih drugo po veličini ima sređeno kupalište, sa 15 metara nasutog šljunka. Erdevik je poznat po sjajnim vinima i mnogobrojnim malim vinarijama.

## Demografija
U naselju Erdevik živi 2689 punoletnih stanovnika, a prosečna starost stanovništva iznosi 42,3 godina (40,0 kod muškaraca i 44,6 kod žena). U naselju ima 1224 domaćinstva, a prosečan broj članova po domaćinstvu je 2,71.

Stanovništvo u ovom naselju veoma je nehomogeno, a u poslednja tri popisa, primećen je pad u broju stanovnika.

{| width="50%" style="background:transparent; "
| valign="top" width="50%" style="border:1px solid gray; " |


:*Grafik promene broja stanovnika tokom 20. veka*



| valign="down" width="50%" |

## Značajne osobe
* Mira Banjac, srpska glumica
* Grozdana Olujić, srpski prevodilac

## Zbirka slika

Datoteka: Ердевик (словачка евангелистичка црква)- Erdevik (Slovak Evangelistic Church).JPG|Slovačka evangelistička crkva u Erdeviku
Datoteka: Ердевик (улица) -Erdevik (street).JPG|Glavna naseljska ulica 
Datoteka: Erdevik.jpg|Ulica u Erdeviku


## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Slakovci

**Slakovci** je naselje u Republici Hrvatskoj, u sastavu Općine Stari Jankovci, Vukovarsko-srijemska županija. 

## Stanovništvo

Prema popisu stanovništva iz 2001. godine, naselje je imalo 1203 stanovnika te 393 obiteljskih kućanstava.


:

## Sport
* NK Meteor Slakovci, županijski ligaš
* MK Lisice Slakovci,motoklub

## Izvori
Srijemske Laze

**Srijemske Laze** (ranije Sremske Laze) su selo u Hrvatskoj, smješteno u zapadnom Srijemu. Administrativno pripada novoformiranoj općini Stari Jankovci, u Vukovarsko-srijemskoj županiji. Do uspostavljanja nove teritorijalne organizacije u Hrvatskoj, Srijemske Laze su pripadale bivšoj općini Vinkovci. Srijemske Laze predstavljaju jedno od naselja u Hrvatskoj sa srpskom većinom.

## Historija
Godine 1941. u selu je živjelo oko 900 žitelja, a od toga broja za vrijeme drugoga svjetskoga rata u narodnooslobodilačkom pokretu je sudjelovalo 300, a poginulo 150 stanovnika. Selo je bilo stalnim utočištem partizana koji su ga prozvali »Malom Moskvom«. Seoski praznici bili su: *Socijalistička slava* (22. kolovoza) i *Dan mrtvih* (*Dan žalosti*, 14. listopada). Socijalistička slava je nastala kao uspomena na godinu 1943., kada je oko 120 mještana otišlo u partizane, dok je Dan mrtvih znak sjećanja na 56 poginulih mještana, kada su 14. listopada 1944. ustaše pokrenule *kaznenu ekspediciju* s ciljem uništenja *partizanskog gnijezda*.

## Stanovništvo

Na popisu stanovništva 2011. godine, Srijemske Laze su imale 572 stanovnika.

Prema popisu stanovništva iz 2001. godine, selo je imalo 652 stanovnika te 241 domaćinstvo.

## Popis [[1991]].

Na popisu stanovništva 1991. godine, naseljeno mesto Srijemske Laze je imalo 924 stanovnika, sledećeg nacionalnog sastava:

## Sport
* NK Vidor Srijemske Laze

## Obrazovanje
* Osnovna škola Stari Jankovci, područna škola Srijemske Laze

## Značajne osobe

* Slavko Gavrilović - istoričar i akademik SANU.
* Branislav Svilokos - Režiser
* Špiro Matijević - književnik, kritičar, prevodilac
* Drago Živković - narodni heroj

## Udrženja
* SRD „Šaran“ Srijemske Laze
* LD „Soko“ Srijemske Laze
* Udruženje žena Srijemske Laze
* Udruga mladih „Mladost-Laze"

## Spomenici i obeležja
* Spomen dom Srijemske Laze
* Spomen ploča Dragi Živkoviću
* Hram Rođenja Presvete Bogorodice

## Reference
Tianming

***Svitanje*** () je kineski nijemi film snimljen 1933. u režiji Sun Yua. Protagonistica, čiji lik tumači Li Lili, je Ling Ling, djevojka iz ribarskog sela koja u potrazi za srećom dolazi u Šangaj gdje će biti silovana i prodana u bijelo roblje. Radnja prikazuje kako se kao prostitutka nastoji probiti u visoko društvo i odatle kako bi pomogla svom ljubavniku koji je zatvoren kao revolucionar.

## Vanjske veze
* 
* 
* ''Daybreak''  from the Chinese Movie Database
Okrajina (film, 1933)

**Okrajina** (, doslovno ***Predgrađe***) je sovjetski crno-bijeli ratni film snimljen 1933. u režiji Borisa Barneta. Radnja je smještena u mali ruski grad čije stanovništvo na početak prvog svjetskog rata reagira sa patriotskim oduševljenjem, da bi potom počelo preispitivati svoje stavove nakon što u grad počnu dolaziti njemački zarobljenici. *Okrajina* je prvo zvučno ostvarenje u karijeri Borisa Barneta, a historičarima je zanimljivo i zbog eksplicitno pacifističke orijentacije, prilično slične trendovima kojima su tada dominirali američkom i zapadnoevropskom kinematografijom.

Godine 1998. je u suvremenoj Rusiji snimljen njegov istoimeni remake.

## Vanjske veze
*
Orolik

**Orolik** je selo u Hrvatskoj koje se nalazi u sastavu općine Stari Jankovci, u Vukovarsko-srijemskoj županiji. Do uspostavljanja nove teritorijalne organizacije u Hrvatskoj, Orolik je pripadao bivšoj opštini Vinkovci. Predstavlja jedno od hrvatskih naselja sa srpskom većinom.

## Stanovništvo

Na popisu stanovništva 2011. godine, Orolik je imao 512 stanovnika.

## Popis [[1991]].

Na popisu stanovništva 1991. godine, naseljeno mesto Orolik je imalo 864 stanovnika, sledećeg nacionalnog sastava: